Jerez de García Salinas

Jerez de García Salinas er en by og administrasjonssentrum i Jerez kommune i den meksikanske delstaten Zacatecas. Den befinner seg om lag 56 km sørvest for delstatshovedstaden Zacatecas. Jerez de García Salinas hadde 43 064 innbyggere i 2010.INEGI – Censo de Población y Vivienda 2010 Den er en av delstatens viktigste økonomiske og kulturelle sentrum.

Jerez de García Salinas er kjent for sine vakre gårder. I 2007 fikk den status som «Pueblo Mágico» på grunn av stedets tradisjoner, legender og arkitektur.

Byen er oppkalt etter den spanske byen Jerez de la Frontera. I 1952 fikk den tillegget «de García Salinas» til ære for politikeren Francisco García Salinas, som ble født i byen.

 Referanser 

 Eksterne lenker 

 Jerez hos Pueblos México

Kategori:Byer i Zacatecas
Kategori:Pueblos Mágicos